b'\n_START_ARTICLE_\nOrganism modificat genetic\n_START_PARAGRAPH_\nOrganism modificat genetic sau transgenic este termenul cel mai folosit pentru a defini o plant\xc4\x83 de cultur\xc4\x83 sau un animal aparent normal c\xc4\x83ruia, prin intermediul unor tehnici de inginerie genetic\xc4\x83, i s-au transferat gene de la alte specii (plante, animale, bacterii, virusuri sau chiar gene umane), pentru a-i conferi anumite propriet\xc4\x83\xc8\x9bi noi._NEWLINE_\xc3\x8en Rom\xc3\xa2nia legisla\xc8\x9bia permite cultivarea hibridului MON810, rezistent la sfredelitorul porumbului. Condi\xc8\x9bia este ob\xc8\x9binerea unui aviz de la Ministerul Agriculturii \xc8\x99i respectarea unei distan\xc8\x9be minime de 200 de metri fa\xc8\x9b\xc4\x83 de culturile conven\xc8\x9bionale \xc3\xaenvecinate._NEWLINE_\xc3\x8en ultimii ani, suprafa\xc8\x9ba cultivat\xc4\x83 cu acest hibrid ob\xc8\x9binut prin modificare genetic\xc4\x83 a sc\xc4\x83zut constant, ajung\xc3\xa2nd la 217 hectare \xc3\xaen 2012._NEWLINE_\xc3\x8en prezent (2016), opinia public\xc4\x83 european\xc4\x83 este reticent\xc4\x83 la organismele modificate genetic, regulamentele UE impun\xc3\xa2nd condi\xc8\x9bii stricte de trasabilitate \xc8\x99i etichetare pentru astfel de alimente, \xc3\xaen timp ce americanii nu prea au cum s\xc4\x83 le evite. \xc3\x8en august 2016, pre\xc8\x99edintele SUA, Barack Obama a semnat legea care cere etichetarea corespunz\xc4\x83toare a tuturor produselor care con\xc8\x9bin organisme modificate genetic.'